EkBass/fiwiki-20250220-pages-articles huggingface dataset:
Aleksanteri Metsävuori

Aleksanteri (Nikolai) Metsävuori (sukunimi alk. Schukoff; 1881 Sippola – 6. toukokuuta 1918 Valkeala) oli suomalainen työmies joka toimi Suomen sisällissodan aikana Kouvolan asemakomissaarina. Metsävuoren isä oli venäläinen ja äiti suomalainen. Hän työskenteli ennen sotaa eri puolilla Suomea ja oli viimeksi työssä Kymintehtaalla. Suomen sisällissodan alettua Metsävuoresta tuli Kouvolan rautatieaseman asemakomissaari. Hänen tehtäviinsä kuului junien ja matkustajien tarkastus vakoojien ja sabötöörien kiinnisaamiseksi. Metsävuori kuljetti myös junalla Kouvolaan muualta tuodut vangit asemalta kuulusteltavaksi Kouvolan miliisitalolle. Hänen kerrotaan osallistuneen myös itse vankien teloituksiin ns. Tommolan veripellolla. Suurikokoinen, juoppona pidetty ja karskisti esiintyvä Metsävuori oli sodan aikana Kouvolassa hyvin näkyvä henkilö johon henkilöitiin punainen terrori. Sen sijaan paljon merkittävämmässä asemassa olleet punaisten tutkintakomitean puheenjohtaja Vihtori Saarinen ja Oskar Sundman jäivät suurelle yleisölle tuntemattomiksi. Valkoiset ampuivat Metsävuoren Kouvolan valtauksen jälkeen toukokuun alkupäivinä kolmen muun punaisen kanssa ilman kenttäoikeuden tuomiota Tommolan veripellolle. Teloitusta johti Kouvolan komendanttina toiminut Martti Eklund. == Lähteet == * Mirja Turunen: Veripellot : Sisällissodan surmatyöt pohjois-Kymenlaaksossa 1918, Atena Kustannus, Jyväskylä 2008 ISBN 978-951-796-525-5 s. 56, 80, 132, 168, 255 * Nikolai Metsävuoren tiedot Suomen sotasurmat 1914-22 tietokannassa Luokka:Suomen sisällissodan punaiset Luokka:Vuonna 1881 syntyneet Luokka:Vuonna 1918 kuolleet
Vladimir Ghika

Vladimir Ghika (1873 Konstantinopoli – 1954 Jilava, Romania) oli romanialainen diplomaatti. Hän kuoli vankilassa kommunismin uhrina, kun hän kieltäytyi luopumasta katolisesta uskostaan. Paavi julisti hänet autuaaksi vuonna 2013.Vankilassa kuollut romanialaisprinssi julistettiin autuaaksi Ghika oli kääntynyt ortodoksista katoliseksi vuonna 1902, ja hänet vihittiin roomalaiskatoliseksi papiksi vuonna 1923. Hän luopui omaisuudestaan köyhien hyväksi ja auttoi koleran, tuberkuloosin ja maanjäristysten uhreja. Romanian kommunistinen hallinto syytti häntä "Vatikaanin vakoojaksi", ja vankilassa häntä kidutettiin. Hän kuoli Jilavan vankilassa 1954. ==Lähteet== Luokka:Romanialaiset henkilöt Luokka:Romanialaiset papit Luokka:Romanialaiset diplomaatit Luokka:Autuaaksi julistetut Luokka:Vuonna 1873 syntyneet Luokka:Vuonna 1954 kuolleet
Cody Goloubef

Cody Goloubef (s. 30. marraskuuta 1989 Oakville, Ontario) on kanadalainen jääkiekkopuolustaja. Columbus Blue Jackets varasi hänet toisella kierroksella 37. varauksena vuonna 2008. ==Ura== Amatöörinä Goloubef pelasi University of Wisconsin–Madisonin miesten jääkiekkojoukkueessa. Hänet valittiin edustamaan Kanadaa jääkiekon nuorten maailmanmestaruuskilpailuissa 2009, jossa joukkue voitti kultaa. Goloubef valittiin toisen kierroksen seitsemäntenä pelaajan vuoden 2008 varaustilaisuudessa Columbus Blue Jacketsin toimesta. Hän allekirjoitti kolmen vuoden tulokassopimuksen 29. huhtikuuta 2010. Goloubef teki uransa ensimmäisen NHL-maalin San Jose Sharksia vastaan 11. helmikuuta 2013. Blue Jackets jatkoi kesällä 2013 Goloubefin sopimusta vuodella. ==Tilastot== 2010–2011 Springfield Falcons AHL 50 5 12 17 42 – – – – – 2011–2012 Columbus Blue Jackets NHL 1 0 0 0 0 – – – – – Springfield Falcons AHL 48 1 11 12 43 – – – – – 2012–2013 Columbus Blue Jackets NHL 11 1 0 1 0 – – – – – Springfield Falcons AHL 38 5 8 13 49 7 0 2 2 10 2013–2014 Columbus Blue Jackets NHL 5 0 0 0 2 – – – – – Springfield Falcons AHL 62 7 21 28 98 5 0 0 0 6 2014–2015 Columbus Blue Jackets NHL 36 0 9 9 19 – – – – – Springfield Falcons AHL 3 0 0 0 0 – – – – – 2015–2016 Columbus Blue Jackets NHL 43 1 7 8 20 – – – – – 2016–2017 Cleveland Monsters AHL 16 2 5 7 22 – – – – – Colorado Avalanche NHL 33 0 5 5 25 – – – – – San Antonio Rampage AHL 2 0 1 1 2 – – – – – 2017–2018 Stockton Heat AHL 46 8 12 20 68 – – – – – 2018–2019 Providence Bruins AHL 16 3 9 12 27 – – – – – Belleville Senators AHL 30 3 9 12 46 – – – – – Ottawa Senators NHL 5 0 0 0 2 – – – – – 2019–2020 Ottawa Senators NHL 24 1 1 2 8 – – – – – Detroit Red Wings NHL 2 0 0 0 0 – – – – – 2020–2021 Belleville Senators AHL 31 4 2 6 33 – – – – – 2021–2022 Belleville Senators AHL 11 1 0 1 8 – – – – – SC Bern NL 10 0 4 4 14 – – – – – 2022–2023 SC Bern NL 47 4 7 11 55 6 0 1 1 4 10 kautta yhteensä AHL 353 39 90 129 438 12 0 2 2 16 8 kautta yhteensä NHL 160 3 22 25 76 – – – – – 2 kautta yhteensä NL 57 4 11 15 69 6 0 1 1 4 ==Lähteet== Luokka:Kanadalaiset jääkiekkoilijat Luokka:Ottawa Senatorsin pelaajat Luokka:Columbus Blue Jacketsin varaamat pelaajat Luokka:Vuonna 1989 syntyneet Luokka:Elävät henkilöt
Ville Kyrönen

Wilhelm ”Ville” Kyrönen (14. tammikuuta 1891 Nilsiä – 24. toukokuuta 1959 New York, Yhdysvallat) oli suomalainen kestävyysjuoksija. Hän kilpaili vuoden 1912 kesäolympialaisissa maastojuoksukilpailussa. Henkilökohtaisessa kilpailussa hän sijoittui seitsemänneksi. Suomen joukkue voitti juoksussa joukkueolympiahopeaa, mutta koska Kyrönen oli neljänneksi nopein suomalainen, häntä ei laskettu kuuluvaksi Suomen joukkueeseen. Kilpailussa vain maan kolmen nopeimman pisteet vaikuttivat joukkueen sijoitukseen. Lisäksi hän kilpaili maratonjuoksussa vuosien 1924 ja 1932 kesäolympialaisissa. Kyrösellä oli oma leipurinliike New Yorkin Finntown_(Brooklyn)issa. Leipuri : leipurien ja kondiittorien ammattilehti = yrkestidning för bagare och konditorer, 01.11.1932, nro 11, s. 14 https://digi.kansalliskirjasto.fi/aikakausi/binding/996583?page=14 Kansalliskirjaston digitaaliset aineistot == Lähteet == Luokka:Suomalaiset kestävyysjuoksijat Luokka:Suomalaiset maastojuoksijat Luokka:Amerikansuomalaiset henkilöt Luokka:Vuonna 1891 syntyneet Luokka:Vuonna 1959 kuolleet
Federal

Federal oli vuosina 1901–1903 sekä 1907–1909 valmistettu automerkki, jota valmisti kaksi eri yhdysvaltalaista autotehdasta. Vuosina 1901–1903 valmistetut Federal-autot olivat höyryautoja. Autotehdas valmisti höyrymoottorisia Federal-autoja Brooklynissa. Niissä oli 2-sylinterinen 10 hevosvoiman eli 7 kilowatin moottori, ja voimansiirto oli ketjun välityksellä. Vuosina 1907–1909 valmistetut Federal-autot olivat puolestaan bensiinikäyttöisiä autoja, ja niitä valmisti toinen Federal-autotehdas Chicagossa. Ensimmäisissä malleissa oli kaksitahtinen 9 kilowatin (12 hevosvoiman) ottomoottori. Myöhempiin malleihin laitettiin 10 kilowatin (14 hevosvoiman) 2-sylinterinen ilmajäähdytteinen bokser-moottori. == Lähteet == ===Viitteet=== == Aiheesta muualla == * Early American Automobiles, 1901 Models * Early American Automobiles, Advertisements Luokka:Yhdysvaltalaiset automerkit Luokka:1900-vuosikymmenen autot
Eino Seppälä

Eino Seppälä (11. marraskuuta 1896 Virolahti – 4. huhtikuuta 1968 Imatra) oli suomalainen kestävyysjuoksija. Hän oli voittamassa kultaa 3 000 metrin juoksun joukkuekilpailussa vuoden 1924 kesäolympialaisissa. Samoissa olympialaisissa hän osallistui myös 5 000 metrin juoksuun, jossa sijoittui viidenneksi. Seuratasolla Seppälä edusti ensin Virolahden Sampoa ja myöhemmin myös Haminan Tarmoa. == Lähteet == Luokka:Suomalaiset kestävyysjuoksijat Luokka:Suomalaiset olympiavoittajat Luokka:Virolahden urheilu Luokka:Vuonna 1896 syntyneet Luokka:Vuonna 1968 kuolleet
Hey, Soul Sister

Hey, Soul Sister on yhdysvaltalaisen Trainin kappale, jonka sanoittivat Patrick Monahan, Amund Bjørklund, sekä Espen Lind. Kappale julkaistiin heidän viidennen Save Me, San Francisco -studioalbumin ensimmäisenä singlenä. Kappale sijoittui Billboard Hot 100 -listalla kolmannelle sijalle, joka on yhtyeen paras sijoitus kyseisellä listalla. 21. syyskuuta 2012 kappaletta oli myyty Yhdysvalloissa yli 6 miljoonaa digitaalista kopiota. Se oli vuoden 2010 myydyin kappale iTunes Storessa sekä vuoden 2010 toiseksi parhaiten Yhdysvalloissa myynyt kappale. Se on samalla yhtyeen tähän mennessä menestynein single, sillä se on sijoittunut listojen kärkisijoille 16 eri valtiossa. ==Lähteet== Luokka:Vuoden 2009 kappaleet Luokka:Trainin kappaleet
Valkopyrstökerttu

Valkopyrstökerttu (Poliolais lopesi) on herttujen heimoon kuuluva varpuslintu. ==Levinneisyys== Valkopyrstökerttua tavataan Kamerunissa, Päiväntasaajan Guineassa ja Nigeriassa. Se o yhä paikallisesti yleinen, mutta vähenemässä elinympäristöjen tuhooutmisen vuoksi. Laji on luokiteltu elinvoimaiseksi. ==Elinympäristö== Valkopyrstökerttu elää tiheissä ja kosteissa metsissä keskikorkeuksissa ja vuoristoissa. ==Lähteet== Luokka:Hertut
Viimeinen auringonnousu

Viimeinen auringonnousu on Markku Ropposen vuonna 1994 ilmestynyt rikosromaani. Vanha sotaveteraani murhataan asuntoonsa. Teosta epäillään vahtimestari Veikko Ojalaa, joka ei kuitenkaan tunnusta tekoa, mutta tuomitaan silti vankilaan. Hän pakenee etsiäkseen oikean murhaajan. Toinen päähenkilö on rikosetsivä Kalle Jantomaa, joka kollegoineen yrittää saada kiinni Ojalan. Luokka:Suomalaiset rikosromaanit Luokka:Vuoden 1994 kirjat
Mikko Simula

Mikko Simula (s. 12. toukokuuta 1973 Helsinki) on entinen suomalainen jalkapalloilija. Pelipaikaltaan hän oli oikea laitalinkki. Simula on edustanut urallaan Helsingin Jalkapalloklubia, Finnairin Palloilijoita, Pallokerhoa-35, Atlantis FC:tä, AC Allianssia, FC Kiffeniä, Tikkurilan Palloseuraa sekä SexyPöxyjä. Veikkausliiga-debyyttinsä hän teki HJK:n riveissä 31. heinäkuuta 1991 ottelussa Mikkelin Palloilijoita vastaan. Hän pelasi urallaan yhteensä 159 pääsarjaottelua, joissa hän teki 22 maalia. Simula on pelannut poikamaajoukkueissa yhteensä kahdeksan ottelua ja Suomen futsalmaajoukkueessa seitsemän ottelua, joissa hän on tehnyt yhden maalin. == Lähteet == Luokka:Suomalaiset jalkapalloilijat Luokka:Suomalaiset futsalpelaajat Luokka:Vuonna 1973 syntyneet Luokka:Elävät henkilöt
Joni Järviö

Joni Järviö (s. 17. heinäkuuta 1992 Sysmä) on entinen salibandymaalivahti. Järviö aloitti uransa Bandy Boys -88 -seurassa,Pelaajakortti jossa saavutti mm. useita Itä-Suomen mestaruuksia juniorisarjoissa. Kahden 2. divisioonakauden jälkeen, jotka Järviö pelasi Sysmässä BB-88:n riveissä, hänet ostettiin KooVee:n edustusjoukkueeseen ja A-junioreihin Tampereelle. Lisäksi hän torjui nuorten U-19 MM-kultaa Saksassa 2011. Kauden 2013-2014 hän on Suomen A-maajoukkueen harjoitusringissä sekä liigajoukke KooVee:n selkeä ykkösmaalivahti. KooVee:n kanssa sopimus on katkolla tämän kauden jälkeen. Vuonna 2014 Järviö siirtyi Kooveesta Classiciin.Siirtopommi Tampereella – maailmanmestarivahti vaihtaa paikalliskilpailijan riveihin Pääkallo == Saavutuksia == * U-19 MM-kulta, 2011 * U-19 MM-finaalin paras pelaaja. * Itä- Suomen mestaruus Bandy Boys -88:n riveissä kolmesti junioriaikoina. * HIFK- Cup:n kulta, kaudella 2008/2009. * Salibandyliigan pronssi KooVee:n riveissä 2011/2012. * Tiputurnauksen voitto 2013 (Lahden kortteliliiga) * TFT (Tampere Floorball Tournament) voitto, 2013. Turnauksen MVP. == Lähteet == Luokka:Vuonna 1992 syntyneet Luokka:Suomalaiset salibandymaalivahdit Luokka:Elävät henkilöt
OM (auto)

thumb|OM 469 S4 vuodelta 1928. OM eli Officine Meccaniche oli vuosina 1918–1934 valmistettu italialainen automerkki. Tehdas valmisti näinä vuosina henkilö- ja kilpa-autoja. 1928 tehdas muutti nimensä O.M. Fabbrica Bresciana di Automobiliksi, joka pysyi yhtiön nimenä niin kauan kuin se säilyi itsenäisenä autotehtaana eli vuoteen 1934 Mobilisti 6/1990, sivu 71. OM 467 esiteltiin vuonna 1921, joka menestyi hyvin autokilpailuissa. Moottorin iskutilavuus oli 1410 cm3, tehoa yli 14 kW (yli 20 hv). Vaihteita oli kolme, mutta peruutusvaihde puuttui. OM 467 oli tuotannossa vain yhden vuoden. Vuonna 1933 Fiat-yhtymän otettua OM-tehtaan haltuunsa se keskittyi hyötyajoneuvojen (linja-autot ja kuorma-autot), traktorien, trukkien, merimoottoreiden sekä rautatiekaluston ja junanosien valmistamiseen. Samalla OM-merkkisten henkilöautojen valmistus loppui. Ensimmäinen sodanjälkeinen malli oli vuonna 1950 esitelty kevyt kuorma-auto Leoncino, jota myytiin paljon. Sitä seurasivat vuosina 1957–1964 mallit Tigrotto, Tigre, Lupetto, Cerbiatto ja Daino. Vuonna 1975 OM-merkki sulautettiin Iveco-merkkiin, jolloin OM automerkkinä katosi. == Lähteet == * Mobilisti 6/1990 === Viitteet === == Aiheesta muualla == * CarsfromItaly.net Luokka:Italialaiset automerkit Luokka:1910-luvun autot Luokka:1920-luvun autot Luokka:1930-luvun autot
Oodi (kappale)

Oodi on Katri Ylander & Yksinäinen yhtye -kokoonpanon kappale, joka julkaistiin yhtyeen syyskuussa 2013 julkaistun Uusi maa-albumin toisena singlenä. Kappale jaettiin radioille 23. elokuuta ja julkaistiin digitaalisesti viikkoa myöhemmin, 30. elokuuta 2013. Kappaleen on sanoittanut ja säveltänyt Ylander ja Matti Salovaara. Alkuvuodesta 2014 kappaleesta julkaistiin uusi versio lisänimellä Power Mix, joka nousi Yle Radio Suomen soitetuimmaksi kappaleeksi tammikuun lopussa 2014. Kappaleesta on julkaistu myös musiikkivideo, jonka on ohjannut Ylander ja Salovaara yhdessä Mikko Haataisen kanssa. ==Kappaleet== ;Digitaalinen lataus # ;Digitaalinen lataus # ==Listasijoitukset== Lista Paras sijoitus Suomen virallinen singlelista – Suomen virallinen latauslista – Radiolista – ==Lähteet== Luokka:Vuoden 2013 kappaleet Luokka:Katri Ylanderin kappaleet
Erkki Hedmanson

Erkki Juhani Hedmanson (1921 – 16. heinäkuuta 1976) oli suomalainen diplomaatti. Hän oli koulutukseltaan valtiotieteiden maisteri, ja hän oli suurlähettiläs Lagosissa 1973–1976.Facta2001, WSOY 1982, 5. osa, palsta 592 == Lähteet == Luokka:Suomen suurlähettiläät Luokka:Vuonna 1921 syntyneet Luokka:Vuonna 1976 kuolleet
Lasse Heikinheimo

Lauri Johannes (Lasse) Heikinheimo (vuoteen 1935 Heikel; 4. kesäkuuta 1917 Simo – 21. huhtikuuta 2000 Helsinki) oli suomalainen metsätieteilijä, koulutukseltaan maatalous- ja metsätieteiden tohtori (1954). Hän oli Metsäntutkimuslaitoksen metsäekonomian tutkimusosaston kansantaloudellisen metsäekonomian professori vuosina 1963–1984. Hän tutki erityisesti työvoimakysymyksiä sekä metsätalouden ja metsäteollisuuden suunnittelua.Facta 2001, osa 5, p. 603. WSOY 1982. == Lähteet == Luokka:Suomalaiset metsätieteilijät Luokka:Suomalaiset professorit Luokka:Vuonna 1917 syntyneet Luokka:Vuonna 2000 kuolleet
Sezen Aksu

Sezen Aksu (s. 13. heinäkuuta 1954 Sarayköy, Denizli, Turkki) on turkkilainen popmusiikkia esittävä laulaja. Hän aloitti uransa 1970-luvun puolessavälissä. Hänestä käytetään myös lempinimeä Minik Serçe. Luokka:Poplaulajat Luokka:Turkkilaiset laulajat Luokka:Vuonna 1954 syntyneet Luokka:Elävät henkilöt
Shankar

Shankar voi tarkoittaa ainakin seuraavia: * Shankar (s. 1963), intialainen elokuvaohjaaja * Amala Shankar (1919–2020), intialainen tanssija * Ananda Shankar (1942–1999), intialainen muusikko * Ravi Shankar (1920–2012), intialainen sitaristi * Shankar Dayal Sharma (1918–1999), intialainen poliitikko ja maan presidentti 1992–1997 * Shankar Laxman (1933–2006), intialainen maahockeypelaaja * Geethali Norah Jones Shankar, laulaja Norah Jonesin syntymänimi. Luokka:Etunimet Luokka:Sukunimet
Hexenhaus

Hexenhaus oli vuosina 1983–1987 toiminut suomalainen goottirock-yhtye. Muiden goottiyhtyeiden tapaan myös Hexenhaus oli tunnettu erityisen synkistä sanoituksistaan. Soundi-lehden arvostelija kuvasi yhtyettä ”yhtä synkäksi kuin Pyhät Nuket, Musta Paraati ja Sielun Veljet yhteensä”. Viitattu 1.9.2013. Hexenhaus julkaisi ainoastaan yhden singlen vuonna 1984. Lisäksi yksi yhtyeen kappale oli mukana 1987 ilmestyneellä kokoelma-EP:llä Antakke leippä. Vuonna 2013 Ektro Records julkaisi Hexenhausin koko tuotannon kokoelma-albumilla Jumalan kosto 1984–1987. Se sisältää aiemmin ilmestyneiden levytysten lisäksi demo- ja livenauhoituksia. == Lähteet == * Hexenhaus Gootti.net === Viitteet === == Aiheesta muualla == * Luokka:Suomalaiset goottirockyhtyeet Luokka:Porin musiikki
Metronome (kappale)

Metronome (suom. metronomi) on brittiläisen Manicured Noise -yhtyeen single vuodelta 1980. Se on ilmestynyt luettelotunnuksella PRE 003. Taustalla on levy-yhtiö Charisma Records. Single on painettu etiketittömälle kokomustalle vinyylille ja se on tehty Englannissa. Singlen toinen kappale on sanaton sävellys nimeltään "Moscow 1980", ja se viittaa tuona vuonna pidettyihin Moskovan olympialaisiin. Kappale päättyy juoksijan hengitysääniin urheilusuorituksen päättyessä. == Singlen kappaleet == == Arviot == Erään arvion mukaan kappale "Moscow 1980" on oudon epämiellyttävää ja merkityksetöntä muzakia ja ennakoi yhtyeen välitöntä ja varmaa vaipumista unohduksiin: "Last time around, Manicured Noise produced an oddly unlovable, pointless piece of muzak called ´Moscow 1980´, which signalled imminent oblivion in no uncertain fashion;". == Lähteet == * Manicured Noise s. Metronome (PRE 003) 1980 === Viitteet === Luokka:Vuoden 1980 kappaleet Luokka:Brittiläiset punkkappaleet Luokka:Post-punk
Manicured Noise

Manicured Noise oli brittiläinen post punk -yhtye. Vuonna 1980 siltä ilmestyi single Metronome / "Moscow 1980" luettelotunnuksella PRE 003. Taustayhtiö oli Charisma Records Ltd ja kappaleiden tekijä Walsh. Samana vuonna ilmestyi single Faith / "Freetime" (PRE 006). New Musical Express -lehden singlepalstalla yhtye mainittiin viikon kehittyneimmäksi ja sitä verrattiin rytmiikaltaan Talking Headsiin. Saksofoni ja laulusuoritus olivat tarpeeksi omaperäisiä pelastamaan yhtyeen suoranaiselta imitoinnilta. "Faith" oli arvioijan mielestä suurenmoista vakavasti otettavaa tanssimusiikia: "a marvellous piece of serious dance music". Yhtye oli kokemassa miehistönvaihdoksia. == Lähteet == * Manicured Noise s. Metronome (PRE 003) 1980 ===Viitteet=== Luokka: Brittiläiset popyhtyeet
Ikikukat

Ikikukat (Rhodanthe) on asterikasvien heimoon kuuluva kasvisuku. Tunnettuja lajeja on noin 60. == Ulkonäkö ja koko == Ikikukat ovat korkeudeltaan 20–40 cm. Kukkien värejä ovat valkoinen, keltainen, vaaleanpunainen ja punainen. == Levinneisyys == Ikikukkia esiintyy luonnonvaraisina Etelä-Afrikassa ja Australiassa. == Elinympäristö == Kasvi viihtyy kosteahkossa maassa aurinkoisella kasvupaikalla. == Käyttö == Kelta-, ruso- ja herttaikikukkaa käytetään yksivuotisina kesäkukkina. Niitä käytetään myös leikkokukkina ja kuivakukkina. Siemenet voidaan kylvää suoraan avomaalle, mutta taimet voidaan myös esikasvattaa huhtikuun loppupuolella. == Lajeja == * Rhodanthe anthemoides – paperi-ikikukka * Rhodanthe chlorocephala – rusoikikukka * Rhodanthe humboldtiana – keltaikikukka * Rhodanthe manglesii – herttaikikukkaRäty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. == Lähteet == == Aiheesta muualla == * Finto: Kassu – Kasvien suomenkieliset nimet: Rhodanthe * Suomen Lajitietokeskus: Ikikukat – Rhodanthe Luokka:Asterikasvit
Lyijykerttu

Lyijykerttu (Camaroptera brachyura) eli aiemmalta nimeltään savulyijykerttu on herttujen heimoon kuuluva varpuslintu. ==Levinneisyys== Lyijykerttua tavataan suuressa osassa Saharan eteläpuolista Afrikkaa. Sen on kuvattu olevan yleinen tai runsaslukuinen monilla alueilla, ja sen kannankehitys on nouseva. Laji on luokiteltu elinvoimaiseksi. ==Lähteet== Luokka:Hertut
Viherlyijykerttu

Viherlyijykerttu (Camaroptera chloronota) on herttujen heimoon kuuluva varpuslintu. ==Levinneisyys== Viherlyijykerttua tavataan Afrikan länsi- ja keskiosissa. Sen on kuvattu olevan paikallisesti yleinen, ja sen kannankehitys on nouseva. Laji on luokiteltu elinvoimaiseksi. ==Lähteet== Luokka:Hertut
Raitakerttu

Raitakerttu (Calamonastes undosus) on herttujen heimoon kuuluva varpuslintu. ==Levinneisyys== Raitakerttua tavataan Angolassa, Botswanassa, Burundissa, Kongossa, Kongon demokraattisessa tasavallassa, Malawissa, Mosambikissa, Namibiassa, Ruandassa, Etelä-Afrikassa, Swazimaassa, Tansaniassa, Sambiassa ja Zimbabwessa. Sen on kuvattu olevan paikallisesti yleinen, ja sen kannankehitys on vakaa. Laji on luokiteltu elinvoimaiseksi. ==Lähteet== Luokka:Hertut
Tummaraitakerttu

Tummaraitakerttu (Calamonastes simplex) on herttujen heimoon kuuluva varpuslintu. ==Levinneisyys== Tummaraitakerttua tavataan Djiboutissa, Etiopiassa, Keniassa, Somaliassa, Etelä-Sudanissa, Sudanissa, Tansaniassa ja Ugandassa. Lajin on kuvattu olevan paikallisesti yleinen, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Hertut
Kalaharinraitakerttu

Kalaharinraitakerttu (Calamonastes fasciolatus) eli aiemmalta nimeltään isoraitakerttu on herttujen heimoon kuuluva varpuslintu. ==Levinneisyys== Kalaharinraitakerttua tavataan Angolassa, Botswanassa, Namibiassa, Etelä- Afrikassa ja Zimbabwessa. Sen on kuvattu olevan paikallisesti yleinen suurimmassa osassa levinneisyysaluettaan, ja sen kannankehitys on vakaa. Laji on luokiteltu elinvoimaiseksi. ==Lähteet== == Aiheesta muualla == Luokka:Hertut
Plaza de España

Plaza de España voi viitata muun muassa seuraaviin paikkoihin: Espanja: * Plaça d’Espanya, aukio Barcelonassa * Plaça d'Espanya, aukio Palmassa Mallorcalla * Plaza de España, aukio Madridissa * Plaza de España, aukio Santa Cruz de Tenerifessä * Plaza de España, aukio Sevillassa * Plaza de España, aukio Cádizissa * Plaza de España, aukio A Coruñassa Muu maailma: * Plaza de España, aukio Santo Domingossa Dominikaanisessa tasavallassa * Plaza de España, aukio Hagåtñassa Guamilla * Plaza España, aukio Concepciónissa Chilessä * Plaza de España, aukio South Beachissa Miamissa Yhdysvalloissa
Seepiansuomu

Seepiansuomu (aiemmin usein 'valaansuomu') on seepia-mustekalojen sisäinen tukiranka, selkäkilpi, joka vastaa anatomisesti muiden nilviäisten kuten kotiloiden ja simpukoiden ulkoista kuorta. Pääasiassa aragoniitti-kalkkia oleva, rakenteeltaan huokoinen mutta kova valaansuomu on valkoinen, pitkän soikea, reunoistaan ohut ja keskeltä paksumpi. Seepiat käyttävät kaasulokerorakenteista suomuaan kelluvuutensa ja uintisyvyytensä säätelyyn. Näitä "valaskalan suomuja”Iso tietosanakirja (1931-1939): Mustekalat voi löytää valtamerten rannoille ajautuneina. Noin kahdeksan senttimetrin pituisia suomuja myydään nykyisin kalsiumin lähteeksi lemmikkieläimille kuten lemmikkilinnuille, kilpikonnille ja akaattikotiloille. Virallinen kauppanimi on os sepiae ('valaansuomu'), linnuilleLuokka 31 > Eläinten ravintoaineet ja rehut > Os sepiae ('valaansuomu'), linnuille oami.europa.eu Office for Harmonization in the Internal Market, mutta lemmikkieläinkaupat myyvät niitä myös seepiansuomu-nimellä.Seepiansuomu n. 30 g akvaarioon.fi [kaupallinen] Aiemmin valaansuomuja on käytetty teollisesti jauhamalla niistä kiillotuspulveria, jota on käytetty muun muassa hammastahnan ja antasidien ainesosana. Niistä on myös kaiverrettu kultaseppien valumuotteja. ==Lähteet== == Aiheesta muualla == Luokka:Nilviäisten anatomia Luokka:Lemmikkieläinten hoito
Drive By

Drive By on amerikkalaisyhtye Trainin kappale heidän kuudennelta, California 37-studioalbumilta. Se julkaistiin Yhdysvalloissa 10. tammikuuta 2012 albumin ensimmäisenä singlenä. Kappaleen sanoittivat yhtyeen päälaulaja Patrick Monahan sekä norjalainen sanoittajakaksikko, Espen Lind ja Amund Bjørklund, jotka sanoittivat myös Trainin vuoden 2010 hittikappaleen, "Hey, Soul Sisterin". "Drive By" ylsi korkeimmillaan 10. sijalle Billboard Hot 100 -listalla ollen yhtyeen kolmas kyseisellä listalla kymmenen parhaan joukkoon päässyt single. 23. heinäkuuta 2012 RIAA palkitsi kappaleen tuplaplatinalla yli 2 miljoonan kappaleen myynnistä Yhdysvalloissa. Kansainvälisesti kappaleesta tuli Top 10-hitti 13 valtiossa. Train esitti kappaleen televisiosarjan 90210 episodissa "Blood Is Thicker Than Mud", jonka ensiesitys oli 23. maaliskuuta 2012. Train esitti Elmon ja Count von Countin kanssa kappaleesta myös parodiaversion nimeltään "Five By" "Seesamtie"-sarjan jaksossa. ==Lähteet== Luokka:Vuoden 2012 kappaleet Luokka:Trainin kappaleet
Grönlannin suuri kanjoni

Grönlannin suuri kanjoni on Grönlannin paksun mannerjäätikön alla kulkeva noin 750 kilometrin pituinen veden uurtama uoma. Se on maapallon pisin kanjoni. Sen arvellaan syntyneen noin neljä miljoonaa vuotta sitten paikalla olleesta suuresta joesta. Kanjoni löytyi vuonna 2013. == Kanjonin topografia == Kanjoni kulkee saaren keskivaiheilta pohjoiseen kohti Pohjoista jäämerta Petermannin jäätikön vuonoon. Syvyys vaihtelee 200–800 metrin välillä ja leveys on noin 10 kilometriä. Kanjonin seinämät ovat V:n muotoisia ja pohja tasainen, mikä viittaa siihen, että kanjoni olisi veden eikä jäävirran uurtama. 750 kilometrin pituinen Grönlannin suuri kanjoni on maailman pisin kanjoni. Yhdysvalloissa sijaitseva Grand Canyon on noin 446 kilometriä pitkä ja Kiinassa sijaitseva Yarlung Tsangpo Grand Canyon on noin 496 kilometriä pitkä. Ne molemmat ovat syvempiä kun Grönlannin suuri kanjoni. Arvellaan, että jään alla sulamisvedet virtaavat jäätikön sisäosista kanjonia pitkin rannikolle. Tämä selittäisi, miksei Grönlannista ole löydetty jäänalaisia järviä kuten Etelämantereelta, jossa sijaitsevat mm. Vostok- ja Whillansjärvet. == Tutkimus == Kanjoni löytyi Grönlannin mannerjäätikön paksuuden tutkimuksen sivutuotteena. Tutkimuksessa käytettiin yli kahden vuosikymmenen aikana Nasan, Yhdistyneen kuningaskunnan ja saksalaisten tutkijoiden keräämiä tietoja. Sopivilla radiotaajuuksilla saadaan radioaallot kulkemaan jään läpi niin, että ne heijastuvat maaperästä takaisin. Yhdistämällä näitä tietoja jään pinnan topografiaan pystytään laskemaan jäänpaksuuksia. Suurin osa tiedoista oli Nasan projektissaan keräämiä. Nasan operaatio IceBridgessä kerättiin vuosittain suuret määrät tietoa joita yhdistämällä muihin tietoihin tutkittiin jään paksuutta. Tutkimukseen osallistui Bristolin, Calgaryn ja Urbinon yliopistojen tutkijoita jotka julkaisivat tuloksiaan vuonna 2013 tiedelehti Sciencessä julkaistussa artikkelissa. ==Katso myös== * Grönlannin maantiede == Lähteet == == Aiheesta muualla == * * Luokka:Grönlannin maantiede Luokka:Kanjonit
Mermaid

Mermaid on amerikkalaisyhtye Trainin kappale heidän kuudennelta, California 37-studioalbumilta. Se julkaistiin singlenä 27. joulukuuta 2012. Kappaleen sanoittivat Pat Monahan, Espen Lind, Amund Bjørklund, Tor Erik Hermansen, ja Mikkel Eriksen sekä tuottivat Espionage ja Butch Walker, jotka vastasivat myös Trainin vuoden 2010 menestyskappaleen, Hey, Soul Sisterin tuottamisesta. ==Kappalelista== Digital Download * 1. "Mermaid" - 3:16 ==Listasijoitukset== Listat (2012-13) Sija Belgia (Ultratip Flanderi) 9 Unkari (Rádiós Top 40) 23 Israel (Media Forest) 8 Libanon (The Official Lebanese Top 20) 8 Libanon (The Official Lebanese Top 20 International) 4 Hollanti (Dutch Top 40) 21 Yhdysvallat (Billboard Adult Pop Songs) 12 Yhdysvallat (Billboard Adult Contemporary) 27 ==Lähteet== Luokka:Vuoden 2012 kappaleet Luokka:Trainin kappaleet
Burton Lane

Burton Lane (alk. Burton Levy, 2. helmikuuta 1912 New York – 5. tammikuuta 1997 New York) oli yhdysvaltalainen säveltäjä ja sanoittaja, joka tunnetaan parhaiten menestyneestä Broadway-musikaalistaan Finian’s Rainbow. == Elämä ja ura == Burton Lane syntyi vuonna 1912 New Yorkissa ja jätti high schoolin kesken aloittaakseen uransa säveltäjänä. Hän työskenteli teini-ikäisenä sanoittaja Harold Adamsonin kanssa ja muutti 1930-luvulla Hollywoodiin säveltämään elokuvamusiikkia. Hän sävelsi musiikin noin 30 MGM- ja Paramount -yhtiöiden elokuvaan. Yksi hänen ensimmäisistä merkittävistä hiteistään oli kappale ”Everything I Have Is Yours” vuoden 1933 elokuvasta Suurkaupungin tytär. Adamsonin lisäksi Lane teki yhteistyötä muun muassa Frank Loesserin ja Ralph Freedin kanssa. Vuonna 1947 Lane palasi New Yorkiin ja sai Broadwaylla menestystä säveltämällään musikaalilla Finian’s Rainbow, jonka sanoitti E. Y. Harburg. Näytelmä kertoi rasistisesta etelävaltiolaisesta, jonka ihonväri muuttuu mustaksi. Säveltäjä Harold Arlen, jonka kanssa Harburg oli tehnyt musiikkia jo pitkään, kieltäytyi näytelmän säveltämisestä, koska piti aihetta ”liian poliittisena”. Lane suostutteli Harburgin muun muassa poistamaan lynkkauskohtauksen ja lisäämään huumoria poliittisen sanoman vastapainoksi. Francis Ford Coppola ohjasi näytelmästä elokuvaversion Finianin sateenkaari vuonna 1968. Hän jatkoi elokuvamusiikin säveltämistä MGM:lle, tällä kertaa yhteistyössä sanoittaja Alan Jay Lernerin kanssa. Heidän kappaleensa ”Too Late Now” elokuvasta Kuninkaalliset häät (1951) oli ehdolla Oscar-palkinnon saajaksi. Muita Lanen yhteistyökumppaneita 1950-luvulla olivat Dorothy Fields ja Ira Gershwin. Vuonna 1965 Lane teki Alan Jay Lernerin kanssa teatterimusikaalin On a Clear Day You Can See Forever, joka jäi hänen viimeiseksi suuren menestyksen saavuttaneeksi produktiokseen. Burton Lane valittiin Songwriters Hall of Fameen vuonna 1972. Uransa loppuvuosina Lane toimi pitkään muun muassa ASCAPin johdossa. Hän kuoli New Yorkissa vuonna 1997. == Tuotanto == === Broadwaylla === *Earl Carroll’s Vanities (1931) *Singin’ the Blues (1931) *Hold on to Your Hats (1940) *Laffin Room Only (1944) *Finian’s Rainbow (1947) *On a Clear Day You Can See Forever (1965) *Carmelina (1979) Lähde: Internet Broadway Database. === Elokuvat === *Suurkaupungin tytär (1933) *Kansansa sankarit (1937) *King of Gamblers (1937) *Her Husband Lies (1937) *Double or Nothing (1937) *Blonde Trouble (1937) *Partners of the Plains (1938) *Go Chase Yourself (1938) *College Swing (1938) *She Married a Cop (1939) *Flight at Midnight (1939) *Cafe Society (1939) *Me tähdet (1941) *7 tulppaania (1942) *Korvikerakastaja (1942) *Kuninkaalliset häät (1951) *Onni potkaisee (1953) *Jumalten lemmikki (1955) *Affair in Havana (1957) *Vaakasuora luutnantti (1961) *Judy Garland: Judy Garland & Friends (1963) *Finianin sateenkaari (1968) *Kerran kirkkaana päivänä (1970) *Heidin sävel (1980) Lähde: Allmovie. == Lähteet == Luokka:Vuonna 1912 syntyneet Luokka:Vuonna 1997 kuolleet Luokka:Yhdysvaltalaiset lauluntekijät Luokka:Songwriters Hall of Fame
Kesäleimu

Kesäleimu (Phlox drummondii) on leimujen sukuun kuuluva yksivuotinen kasvilaji. Se on kotoisin Texasin seudulta Yhdysvalloista. == Ulkonäkö ja koko == Kesäleimu on 20–40 senttimetriä korkea. Kukat ovat valkoisia, punaisen, sinisen tai liilan sävyisiä tai monivärisiä. == Elinympäristö == Kesäleimu viihtyy aurinkoisella tai puolivarjoisella kasvupaikalla kosteahkossa ja ravinteikkaassa maassa. == Käyttö == Kesäleimua käytetään koristekasvina puutarhoissa. Se soveltuu myös leikkokukaksi. Siihen kuuluvia lajikeryhmiä ovat Phlox Nana-, Phlox Grandiflora- ja Phlox Stellata-ryhmät. Muita lajikkeita ovat Brilliant ja Twinkle-lajikkeet. Suomessa taimet pitää esikasvattaa maalis-huhtikuussa. == Lähteet == Luokka:Leimut
Lielahden voimalaitos

Lielahden voimalaitos on Tampereen Sähkölaitoksen yhteistuotantovoimalaitos Tampereen Lielahdessa. Voimalaitoksen pääpolttoaine on maakaasu ja varapolttoaine kevyt polttoöljy. Laitos on otettu tuotantokäyttöön vuonna 1988. Sen sähköteho on 147 MW ja lämpöteho 160 MW. Alkuvuonna 2023 laitoksella otettiin käyttöön sähköllä toimiva lämpökattila, jonka lämpöteho on 45 MW. Sähkökattilaa käytetään kaukolämmön tuotantoon ympäri vuoden hetkinä, jolloin tuulivoimalla tuotettua sähköä on paljon saatavilla. ==Lähteet== Luokka:Tampereen rakennukset ja rakennelmat Luokka:Suomen voimalaitokset Voimalaitos
Joensuun voimalaitos

Joensuun voimalaitos on Savon Voiman yhteistuotantovoimalaitos Joensuussa. Laitoksen pääpolttoaineet ovat puu ja turve. Lisäksi voimalaitos polttaa biokaasua. Se käynnisti tuotantonsa vuonna 1986. Voimalaitoksen sähköteho on 50 MW ja kaukolämpöteho 110 MW. Voimalaitoksen piippu on 100 metriä korkea. Savon Voima osti voimalaitoksen ja Joensuun kaupungin kaukolämpöverkon Fortumilta 1. tammikuuta 2020. Voimalaitoksen kupeessa on vuonna 2009 käyttöön otettu biolämpölaitos, jonka teho on 30 MW. Savon Voiman Joensuun sähkön ja lämmön yhteistuotantolaitokseen integroitu bioöljylaitos, jota kuitenkaan ei enää ole käytetty vuoden 2019 jälkeen. Bioöljyn raaka-aineena käytettiin metsähaketta ja muuta puubiomassaa. Bioöljylaitos perustuu nopeapyrolyysitekniikkaan, ja se oli valmistuttuaan maailmassa teollisessa mittakaavassa lajissaan ensimmäinen. ==Lähteet== Luokka:Joensuun rakennukset ja rakennelmat Luokka:Suomen voimalaitokset Luokka:Fortum
Valeliskokalat

Valeliskokalat (Pseudotrichonotidae) on auloppikaloihin kuuluva heimo. Heimon lajeja tavataan lämpimistä vesistä Tyynestämerestä ja Intian valtamerestä. ==Lajit ja anatomia== Valeliskokalojen heimoon kuuluu 1 suku ja 1 tai 2 lajia. Lajit ovat valelliskokala (Pseudotrichonotus altivelis) ja P. xanthotaenia. Ruumiinrakenteentaan ne ovat pitkänomaisia ja sylinterimäisiä kaloja. Ne ovat pienikokoisia ja kasvavat korkeintaan noin 9 cm:ä pitkiksi. Tyypillisiä piirteitä ovat pienikokoinen suu, pitkä selkäevä ja rasvaevän puuttuminen. Valeliskokalalajeilla ei ole uimarakkoa. ==Levinneisyys ja elintavat== Valeliskokalaa tavataan Tyynestämerestä Izun niemimaan läheisyydestä Japanista ja P. xanthotaenia elää Intian valtameressä Maskareenien alangolla Saya de Malha Bank-matalikolla. Valeliskokalat elävät lähellä pohjaa usein kaivautuneena hiekkaan. ==Lähteet== Luokka:Auloppikalat
Hajota ja hallitse 1993–2001

__NOTOC__ Hajota ja hallitse 1993–2001 on YUP-yhtyeen lokakuussa 2001 julkaistu kokoelma-albumi. Kokoelmalla olevat kappaleet ovat covereita tai uudelleen sovitettuja ja äänitettyjä versioita YUP:n vanhemmista kappaleista. Lisäksi albumilla on muilla levyillä julkaistuja kappaleita, kuten Nylon Beat- yhtyeen kanssa levytetyt kappaleet: Rakastuin sinuun liian helposti ja Tuomarin todistajat-tribuuttialbumilla ollut Huda huda!. Albumilla on lisäksi piiloraitana cover-versio ABBAn kappaleesta Eagle. == Kappaleet == # # # # # # # # # # # # # # # # # == Kokoonpano == * Jussi Hyyrynen – kitara * Janne Mannonen – rummut, taustalaulu * Jarkko Martikainen – laulu, kitara * Petri Tiainen – kosketinsoittimet, taustalaulu * Valtteri Tynkkynen – bassokitara, taustalaulu === Vierailevat muusikot === * Jonna Kosonen (Nylon Beat) – laulu kappaleissa Huda huda! ja Rakastuin sinuun liian helposti * Erin Koivisto (Nylon Beat) – laulu kappaleissa Huda huda! ja Rakastuin sinuun liian helposti * Tommi Kärkkäinen – kosketinsoittimet kappaleissa Huonot uutiset ja Keittoruoka * Jarmo Hovi – perkussiot kappaleissa Lihavia luurankoja, Tohtori Tulp esittelee alkuihmisen ja Kuka pelkää raakaa lihaa? * Antti Heerman – viulu kappaleessa Kuka pelkää raakaa lihaa? * Torsti Spoof – taustalaulu kappaleessa Kuka pelkää raakaa lihaa? * Matti Nurro – ohjelmointi kappaleessa Tämän kylän likat == Arvostelut == * Allmusic: Allmusic review * Soundi: Soundi: Levyarvio == Lähteet == * Albumi yhtyeen kotivuilla === Viitteet === Luokka:Vuoden 2001 kokoelma-albumit Luokka:YUP:n albumit
Seinäjoen voimalaitos

Seinäjoen voimalaitos on Vaskiluodon Voiman yhteistuotantovoimalaitos Seinäjoella Kyrkösjärven rannalla. Laitoksen pääpolttoaineet ovat turve ja puuaines. Voimalaitos valmistui vuonna 1990. Se pystyy tuottamaan sähköä 125 MW:n teholla ja kaukolämpöä 100 MW teholla. == Lähteet == Luokka:Seinäjoen rakennukset ja rakennelmat Luokka:Suomen voimalaitokset
Vanajan voimalaitos

Vanajan voimalaitos on Loimuan yhteistuotantovoimalaitos Hämeenlinnassa. Vanajan kaupunginosassa sijaitsevan voimalaitoksen polttoaineina ovat biopolttoaineet, maakaasu, turve ja moottoripolttoöljy. Sen sähköntuotannon kapasiteetti on 61 MW ja kaukolämmöntuotannon 105 MW. == Historia == Vanajan höyryvoimalaitoksen rakentamisen aloitti vuonna 1937 Imatran Voima, ja sen ensimmäinen vaihe kytkettiin verkkoon vuonna 1939. Se oli tuolloin ensimmäinen höyryvoimalaitos joka oli kaupallisessa käytössä, ja toimi vara- ja huippuvoimalana ja sitä käytettiin myös jännitteensäätöön. Välille Vanaja- Valkeakoski-Tampere rakennettiin voimalinja jotta laitos pysyisi toimittamaan sähköä myös Tampereelle. Vuonna 1983 laitoksella otettiin käyttöön kaukolämminvaihdin, että se pysyisi tuottamaan Hämeenlinnaan kaukolämpöä, ja se on tuottanut sen jälkeen suurimman osan Hämeenlinnan lämmöstä. == Lähteet == Luokka:Hämeenlinnan rakennukset ja rakennelmat Luokka:Suomen voimalaitokset Luokka:Vanaja (Hämeenlinna)
Anat

Anat on länsiseemiläinen jumalatar. Hänet tunnetaan etenkin ugaritilaisista teksteistä vuosilta 1500–1200 eaa. ja muinaisesta Egyptistä, ja hänet mainitaan vielä 400-luvulla eaa. Egyptin Elefantinen juutalaisyhteisössä kirjoitetuissa teksteissä ja epäsuorasti myös Vanhassa testamentissa. Anat kuvattiin yleensä nuoreksi ja väkivaltaiseksi soturijumalattareksi.Halme 2010, s. 79–80. Anat on samankaltainen kuin sumerilainen Inanna ja mesopotamialainen Ištar, ja häntä on verrattu lisäksi kreikkalaisiin sekä intialaisiin jumalattariin kuten Durgaan ja Kaliin. On myös mahdollista että Anat on sama jumala kuin Astarte.Halme 2010, s. 80–81. Anatista on säilynyt hyvin vähän esineistöä, ja sekin on samankaltaista esimerkiksi Astartea kuvaavien esineiden kanssa.Halme 2010, s. 90. Anatia palvottiin sodan jumalattarena Lähi-idässä ja 1400-luvulta eaa. alkaen myös Egyptissä, missä hänet yhdistettiin hevosiin ja sotavaunuihin ja missä hän toimi faaraon suojelijana varusteinaan miekka ja kilpi.Halme 2010, s. 81–82. Ugaritissa Anatin tehtävät olivat maskuliinisia, kuten sodankäynti, metsästys ja politiikka. Hän oli myös eläinten suojelija, "eläinten valtiatar". Anat on väkivaltainen ja uhitteleva, ja hänen kerrotaan tappaneen ainakin sankari Aqhatin ja kuolemanjumala Motin. Toisaalta hän suri kuollutta Baal-jumalaa ja näki vaivaa haudatakseen tämän.Halme 2010, s. 83. Anat kuvataan Ugaritin ja Egyptin teksteissä myös Taivaan valtiattarena.Halme 2010, s. 97. Anat kuvattiin ainakin pääjumala Ēlin tyttäreksi, Baalin sisareksi ja Dagonin tyttäreksi. Jotkut tutkijat tulkitsevat Anatin olevan Baalin puoliso, sillä Anatin ja Baalin suhde on hyvin läheinen ja erityinen. Anatin ei kuitenkaan koskaan mainittu olevan seksuaalisessa kanssakäymisessä.Halme 2010, s. 87–89. Elefantinessa Anatia, tai kahta erillistä jumalatarta, palvottiin nimillä Anat-Jahu ("Jahven Anat") ja Anat-Betel ("Betelin Anat"), mikä saattaa viitata siihen, että hänet nähtiin Jahven ja Betelin puolisona.Halme 2010, s. 94–95. Vanhassa testamentissa Anat esiintyy ainoastaan muutamassa paikannimessä ja henkilönnimessä.Halme 2010, s. 99. ==Lähteet== * ===Viitteet=== Luokka:Länsiseemiläiset jumalat Luokka:Sodan jumalat
Lowell Bailey

Lowell Bailey (s. 15. heinäkuuta 1981) on yhdysvaltalainen ampumahiihtäjä ja lajinsa maailmanmestari. Hän kilpaili maailmancupissa vuosina 2002–2018. Bailey voitti normaalimatkan maailmanmestaruuden Hochfilzenin MM-kilpailuissa 2017. == Arvokilpailut == Bailey on osallistunut Torinon 2006, Vancouverin 2010, Sotšin 2014 ja Pyeongchangin 2018 talviolympialaisiin sekä yksitoista kertaa ampumahiihdon maailmanmestaruuskilpailuihin. Sotšin olympialaisissa hän oli normaalimatkalla kahdeksas ja Pyeongchangissa miesten viestissä kuudes. MM-kilpailuissa hän sijoittui kuudenneksi viestissä Hanty-Mansijskissa 2011, 13:nneksi takaa-ajokilpailussa ja yhteislähdössä Nové Městossa 2013 sekä yhteislähdössä Kontiolahdella 2015. Oslossa 2016 hän sijoittui yhteislähtökilpailussa kymmenenneksi ja normaalimatkalla 15:nneksi. Hochfilzenin MM-kilpailuissa 2017 hän voitti nolla-ammunnalla normaalimatkan maailmanmestaruuden 3,3 sekunnin erolla Ondřej Moraveciin. Lisäksi hän oli pikakilpailussa neljäs sekä takaa-ajossa ja yhteislähdössä kuudes. Bailey saavutti Euroopan-mestaruuskilpailuissa pronssia pariviestissä 2018. == Maailmancup == Bailey on sijoittunut ampumahiidon maailmancupin yhteistuloksissa parhaimmillaan kahdeksanneksi kaudella 2016–2017. Normaalimatkan cupissa hän oli samalla kaudella kolmas. Hän saavutti ensimmäisen palkintosijansa ampumahiihdon maailmancupissa oltuaan kolmas Kontiolahden pikakilpailussa kaudella 2013–2014. Tätä ennen hänen paras sijoituksensa maailmancupin osakilpailuissa oli viides sija, jonka hän saavutti kaudella 2011–2012 kahdesti. Hochfilzenin maailmanmestaruus oli samalla hänen ensimmäinen maailmancupvoittonsa. Myöhemmin samalla kaudella hän oli toinen Pyeongchangin pikakilpailussa. Bailey lopetti uransa ampumahiihtäjänä keväällä 2018. == Lähteet == == Aiheesta muualla == * Lowell Baileyn verkkosivut Luokka:Yhdysvaltalaiset ampumahiihtäjät Luokka:Vuonna 1981 syntyneet Luokka:Elävät henkilöt
Vihdin Salisudet

Vihdin Salisudet on vihtiläinen salibandyn erikoisseura, rekisteröitynyt yhdistys ja Suomen Salibandyliiton jäsenyhdistys. Seuran toiminta alkoi vuonna 1992 ja varsinainen perustava kokous pidettiin vuonna 1994.Seuran esittely, Vihdin Salisudet Perustamisen aikaan seurassa oli yksi joukkue ja noin 25 jäsentä. Kahdenkymmenen vuoden taipaleen aikana Salisudet on kasvanut 14 joukkueen, lasten sählykerhojen ja kaikkiaan lähes 300 jäsenen seuraksi.Vihdin Salisudet, Vihdin Uutiset Paikallisesti Salisudet on merkittävä ja aktiivinen toimija vihtiläisessä urheilu- ja liikuntakentässä. Valtakunnallisessa mittakaavassa Salisudet on lisenssipelaajien määrällä mitattuna Salibandyliiton 50. suurimman jäsenseuran joukossa,Jäsenseurat lisenssien mukaan 11.1.2013 kaikkiaan lähes 900 jäsenseurastaSalibandyliiton tunnusluvut ==Salibandykerhot== Seuran järjestämät salibandykerhot tarjoavat mahdollisuuden harjoitella leikkimielisesti salibandyn perustaitoja ja tietenkin pelata. Salibandyn lisäksi kerhoissa opitaan ja harjoitetaan yleisiä aktiivisesti liikkuvan ihmisen ja ryhmässä toimimisen taitoja. Kerhoista nuori pelaaja voi iän ja taitojen karttuessa jatkaa edelleen Salibandyliiton toimintaan osallistuviin joukkueisiin. Kerhojen vetäjinä toimivat osaavat aikuiset ja ne ovat avoinna peruskoulujen lukukausien mukaisesti.Salibandykerhot, Vihdin Salisudet == Lähteet == * http://www.vihdinsalisudet.net * http://www.vihdinuutiset.fi/vihdin-salisudet * http://www.salibandy.net === Viitteet === == Aiheesta muualla == * Seuran sivusto * Salibandyliiton tulossivut Luokka:Suomalaiset salibandyseurat Luokka:Vihtiläiset urheiluseurat Luokka:Vuonna 1992 perustetut urheiluseurat
M/S Sinu-I-Wasa Tolu

M/S Sinu-I-Wasa Tolu () on vuonna 1964 Ruotsissa nimellä Dana Scarlett valmistunut autolautta. Se rakennettiin Ab Öresundsvarvetin telakalla Landskronassa. Alus aloitti liikennöinnin Skandinavisk Linjetrafikin omistuksessa helmikuussa 1964 Ruotsin Landskronan ja Tanskan Kööpenhaminan välillä. Alus liikennöi ajoittain myös välillä Helsingborg – Helsingør. Alus on ollut myös Ruotsin merivoimien käytössä reservialuksena miinanlaskijana nimellä Marö-83. Vuosien 1975–1984 välillä alus liikennöi säännöllisesti Helsingborgin ja Helsingørin välillä. Siirryttyään L-T linjenin omistukseen se siirtyi takaisin Landskronan reitille ja edelleen Scarlett Linen omistukseen. Scarlett Line -varustamon mentyä 1993 konkurssiin, alus myytiin Argentiinaan 1994. Vuonna 1996 alus ostettiin Fidži-saarille. Vuonna 2007 se alkoi palaa Levukan satamassa. Sen jälkeen se on muutettu rahtia kuljettavaksi ro-ro -alukseksi. ==Käyttöhistoria== *Linjebuss International, Landskrona, Ruotsi (1964–1981) *Scandinavia Ferry Lines AB, Helsingborg, Ruotsi (1981–1984) *L-T linjen, Landskrona (1984–1985) *Scarlett Line, Landskrona (1985–1993) *Ro-Ro Shipping Ltd, Fidži (1996) *Venu Shipping, Fidži (1996–) ==Nimihistoria== *Dana Scarlett (1964–1994) *Dana Star (1994–1996) *Adi Savusavu (1996–2006) *Sinu-I-Wasa Tolu (2006–) ==Lähteet== ==Aiheesta muualla== *Fakta om fartyg – M/S Dana Scarlett Luokka:Autolautat
Nanook, pakkasen poika

Nanook, pakkasen poika () on Robert J. Flahertyn ohjaama yhdysvaltalainen dokumenttielokuva vuodelta 1922. Elokuva kuvaa jo katoamassa ollutta eskimojen perinteistä elämäntapaa. Sitä pidetään kaikkien aikojen ensimmäisenä dokumenttielokuvana ja tyylisuunnan klassikkona. Nanook, pakkasen poika oli ensimmäinen dokumenttielokuva, joka luopui valloituselokuvan sankariperinteestä. Siinä tekijä ei ollut sankari vaan kamera käännettiin kohti kuvattavia. Toisaalta tekijän rooli nimenomaan elokuvantekijänä kasvoi. Flaherty oli kuvannut materiaalia eskimoista jo aiemmin, mutta filmi tuhoutui. Hän palasi eskimoiden pariin ja kuvasi uutta materiaalia. Elokuva filmattiin yhdellä kameralla hyvin vaikeissa olosuhteissa, ja jotkin kohtauksista ovat lavastettuja vaikkakin todenmukaisia. Elokuva esittelee eskimoperheen elämäntavan eri puolia, kuten hylkeenmetsästystä ja iglunrakennusta. Elokuvan päähenkilö on ”Nanook” (oikealta nimeltään Allakariallak). Elokuvaa ei voi pitää perinteisessä mielessä kokonaan dokumenttielokuvana. Nanookin kahta vaimoa ja lapsia esittävät henkilöt ovat rooleihin valittuja eivätkä todellisuudessa olleet hänen perhettään. Kuvausten aikaan eskimot olivat jo siirtyneet metsästämään etupäässä kivääreillä, mutta käyttivät Flahertyn vaatimuksesta elokuvassa perinteisiä harppuunoitaan. Pääosaa esittänyt Allakariallak kuoli kaksi vuotta elokuvan valmistumisen jälkeen. Flaherty väitti hänen kuolleen nälkään, mutta todellisuudessa hän kuoli todennäköisimmin tuberkuloosiin. Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja Nanook oli mukana heistä kolmentoista listalla. == Lähteet == == Aiheesta muualla == * * Luokka:Yhdysvaltalaiset dokumenttielokuvat Luokka:Eskimot Luokka:Vuoden 1922 yhdysvaltalaiset elokuvat
Mihail Šatrov

Mihail Filippovitš Šatrov (, oikea sukunimi Maršak, Марша́к; 3. huhtikuuta 1932 Moskova – 23. toukokuuta 2010 Moskova) oli venäläinen ja neuvostoliittolainen näytelmäkirjailija ja elokuvakäsikirjoittaja, koulutukseltaan vuori-insinööri. Hän kuului Luottamuksen käsikirjoittajaryhmään., viitattu 6.9.2021 Mihail Šatrov syntyi insinöörin perheeseen. Hänen isänsä, puoluejohtaja Aleksei Rykovin lanko, menehtyi 1930-luvun lopulla Stalinin vainoissa ja äiti vangittiin vuonna 1949. Šatrov valmistui Moskovan vuori-instituutista vuonna 1956 ja liittyi NKP:hen vuonna 1961. Šatrov tunnetaan parhaiten vallankumoushistoriallisista ja Lenin- aiheisista näytelmistään kuten Šestoje ijulja (”Heinäkuun kuudes”, 1964), Sinije koni na krasnoi trave (”Sinisiä hevosia punaisella nurmella”, 1979), Tak pobedim! (”Näin me voitamme”, 1982, Neuvostoliiton valtionpalkinto 1983) ja Eteenpäin… eteenpäin… eteenpäin! (Dalše… dalše… dalše!, 1988). Hän on laatinut käskirjoituksen suomalais-neuvostoliittolaiseen elokuvaan Luottamus (1976). Neuvostoliiton hajoamisen jälkeen Šatrov keskittyi Moskovaan vuonna 2003 avatun kulttuurikeskus Krasnyje Holmyn rakentamiseen. ==Suomennettu teos== * Eteenpäin… eteenpäin… eteenpäin!: kaksinäytöksinen näytelmä. Suom. Tuomo-Pekka Kalliomäki. Helsinki: SN-kirjat, 1988. ==Lähteet== Luokka:Neuvostoliittolaiset elokuvakäsikirjoittajat Luokka:Neuvostoliittolaiset näytelmäkirjailijat Luokka:Venäläiset elokuvakäsikirjoittajat Luokka:Venäläiset näytelmäkirjailijat Luokka:Vuonna 1932 syntyneet Luokka:Vuonna 2010 kuolleet
Onneli ja Anneli (elokuva)

Onneli ja Anneli on 17. tammikuuta 2014 ensi-iltansa saanut Saara Cantellin ohjaama elokuva, joka perustuu Marjatta Kurenniemen kirjaan Onnelin ja Annelin talo (1966). Elokuva kuvattiin Loviisassa kesällä 2013. == Juoni == Ekaluokkalaiset Onneli (Aava Merikanto) ja Anneli (Lilja Lehto) löytävät kadulta kirjekuoren, joka on täynnä rahaa. Rahoilla he ostavat salaperäiseltä rouva Ruusupuulta (Eija Ahvo) talon, joka on kuin kahdelle pikkutytölle tehty. Talossaan he viettävät yhdessä unelmiensa kesää, ja tutustuvat samalla uusiin ystäviin, kuten uusiin naapureihinsa Tingelstiinaan (Elina Knihtilä) ja Tangelstiinaan (Kiti Kokkonen). == Näyttelijät == Lähde == Vastaanotto == Marraskuussa 2014 lasten raati palkitsi Onnelin ja Annelin parhaana pitkänä elokuvana Chicagon kansainvälisillä lastenelokuvafestivaaleilla. Pukusuunnittelija Auli Turtiainen sai elokuvasta parhaan pukusuunnittelun Jussin vuonna 2014. == Lähteet == == Aiheesta muualla == * Onneli ja Anneli -elokuvien verkkosivut Luokka:Suomalaiset lastenelokuvat Luokka:Perhe-elokuvat Luokka:Vuoden 2014 suomalaiset elokuvat Luokka:Saara Cantellin ohjaamat elokuvat Luokka:Jussi-palkitut elokuvat